På 2. etape af Post Danmark Rundt kørte rytterne fra Grindsted til Aarhus. Efter forskellige udbrud, endte etapen i en massespurt.  Nikola Aistrup er kun 11 sekunder fra førstepladsen.

 

Første udbrudsforsøg var med Nikola Aistrup sammen med seks andre og de fik et pænt hul til feltet, men gruppen var for farlig for de store teams, så det blev kørt ind igen. Efter mange andre udbrudsforsøg slap tre mand af sted: Kurt Asle Arvesen (Team Sky Procycling), Lasse Bøchman (Glud & Marstrand - LRØ Rådgivning), samt Michael Reihs (Christina Watches Onfone). Efter 84 km og etapens første "Nets bakkespurt" prøvede endnu en gruppe ryttere at rykke fra feltet. Denne gang var Team Concordia Forsikring Himmerland repræsenteret af Andreas Frisch. Det seks mand store udbrud, som både indeholdte Jakob Fuglsang (Leopard-TREK), Richie Porte (Saxo Bank-SunGard), Pim Ligthart (Vacansolei) og Michael Rasmussen (Christina Watches Onfone), holdt heller ikke. Finalen var forudset til igen at stå i sidevindens tegn, men da Jakob Fuglsang stak af sted før det meget omtalte stykke ved Stilling Sø, ændrede de store professionelle hold taktik. Rabobank Cycling Team satte sig frem for at få et samlet felt til mål og satse på danske Matti Breschel i spurten. Etapen blev vundet af franske Remi Cursin fra Cofidis foran Matti Breschel på andenpladsen, mens Leopard-TREK-rytteren Daniele Bennati kørte sig til en tredjeplads på etapen. Matti Breschel overtog den gule førertrøje, og er 11" foran Aistrup, der holder Team Concordia Forsikring Himmerland inde i klassementet på med en flot femteplads.